  Анжелика Тихонова корреспондент 24-29 южтолэзе Удмуртиысь дышетӥсьёс Финляндие стажировкае ветлӥзы. Отын соос фин дышетон сӧзнэтэн тодматскизы. Со сярысь ивортодэтъя «Удмуртия» агентстволэн корреспондентэзлы Финляндие стажировкаез огез радъясь, Ижкарысь «Столичный» лицейысь историяя но обществознаниея дышетӥсь Наталья Дмитриева вераз. Ми учким дышетон вӧлметэз: кызьы радъямын школаос, университетъёс, кыӵе вань луонлыкъёс, Финляндилэсь дышетон сӧзнэтсэ. <…> Соослэн сӧзнэтэз, структураез капчигес, капчигес учебникъёс, шудыса сямен отын кызьы ке но радъямын, туж ӧжыт стрессовой ситуациос нылпиослы Наталья Дмитриева, Ижкарысь «Столичный» лицейысь историяя но обществознаниея дышетӥсьФинляндие Ижкарысь 6 дышетӥсьёс вуылӥзы: «Столичной» лицейысь, 22 номеро лицейысь но Кузебай Герд нимо гимназиысь. Наталья Дмитриевалэн кылъёсызъя, соос трос пӧртэм ӧнерчиосын пумиськылӥзы. Хельсинкиысь университетысь эскерисен, кылосбур тодосъя кандидатэн Светлана Едыгарова-Мантелеен, «Обучение через феномены в Финляндии» учебникез гожтӥсен, профессорен Кирсти Лонкаен но мукетъёсыныз. Дышетӥсьёс Хельсинкиысь Тодосъя но лулчеберетъя центрын вераськизы, Хельсинки университетысь профессоръёсын но ӧнерчиосын пумиськизы, нылпи садъёсы, школаосы вуылӥзы. Огаз школаын ӟуч кылъя дышетӥсьлы 9-тӥ классысь пиналъёслы урок нуыны но юрттӥзы. Милям школамы выль, ми адӟим, милям аламагес ӧвӧл шуыса. Но кӧт ӝож, тани Финляндиын котькыӵе школае пыр, соослэн гуртын-а, городын-а, одӥг кадь радъямын ваньмыз. Нош асьмелэн туж бадӟым вис луэ. Соин ик милям тани озьыгес ик ке, мукет школаосысь дышетӥсьёс нош милям таиз ӧвӧл, соиз ӧвӧл, таиз мукет сямен шуылӥзы Наталья Дмитриева, Ижкарысь «Столичный» лицейысь историяя но обществознаниея дышетӥсьДышетӥсьлэн верамезъя, оштолэзь пумын со нош ик Финляндие мыноз, табере пиналъёсын. Нош 12-16 куартолэзе Финляндие стажировкае покчи классъёсты дышетӥсьёс ветлозы. Ватсалом, стажировкалэсь программазэ «Финно-угорская точка» дышетонъя но лулчеберетъя центрлэн кивалтӥсез Эдуард Хакимов радъяз.  Тодэ вайытом, удмурт студентъёс Венгриын мадьяр кылбурчилэсь Янош Араньлэсь ужъёссэ удмурт кылэ берыктонъя семинаре пыриськизы.  Тегъёс: Дышетон Ижкар Удмуртия Финляндия школаос дышетӥсьёс  